jkorsvik/nowiki_second_scrape_merged huggingface dataset:
Nordic Air

Nordic Air A/S var et norsk fraktflyselskap med base på Sandefjord Lufthavn, Torp. Selskapet opererte fra 1970 til 1973 med en Douglas DC-4, som senere ble erstattet med to Lockheed L-188 Electra. Driften var basert på charterfly, ettersom selskapet ikke fikk tillatelse til å fly rutefly. Den vanligste transporten var fisk, som ble fraktet fra Nord-Norge, Island og Færøyene. Selskapet ble i 1973 kjøpt opp og slått sammen med Fred. Olsens Flyselskap, etter at Nordic Air ikke fikk innvilget sin søknad om konsesjon til å drive ruteflyvirksomheten «Nordic Express».


== Historikk ==
Selskapet ble startet av brødrene Arne og Einar Karlsen fra Stokke. De hadde eierinteresser i Vestfold Industrier, og ønsket å ekspandere til flyfrakt. Forretningsideen var å frakte fersk fisk fra Nord-Norge til Sør-Norge og videre til Europa. Thore Virik ble ansatt som sjefspilot. Han og salgssjef Jan Larsen hadde også en eierandel i Nordic Air. Selskapet bygde en hangar på Sandefjord Lufthavn, Torp og kjøpte en Douglas DC-4 Skymaster, med registrering LN-MOB og som ble navngitt Moby. Selskapet søkte om konsesjon til å starte vanlige flyreiser, men Samferdselsdepartementet avslo søknaden. Følgelig kunne Nordic Air kun utføre ad hoc-flyvninger. De første årene fløy flyselskapet hovedsakelig fisk fra Nord-Norge samt fra Island og Færøyene. I tillegg til fisk fraktet de også hester, storfe og andre dyr.I 1972 erstattet flyselskapet sin Skymaster med en Lockheed L-188 Electra. Selskapet leverte inn en ny konsesjonssøknad; denne gangen gjaldt søknaden et konsept som skulle kalles «Nordic Express». Søknaden ble avslått; departementet uttalte at lastetjenestene som ble levert av SAS, Braathens og Widerøe på deres passasjerfly var tilstrekkelig for det innenlandske markedet. I 1973 ble Nordic Air solgt til Fred Olsen Air Transport, som var basert på Oslo Lufthavn, Fornebu. Nordic Air er det eneste fraktflyselskapet som har hatt base på Sandefjord Lufthavn, Torp.


== Flåte ==


== Referanse ==
Peter Schjeldahl

Peter Schjeldahl (født 20. mars 1942 i Fargo i Nord-Dakota i USA, død 21. oktober 2022 i Bovina i Delaware County i  delstaten New York) var en amerikansk kunstkritiker og dikter.


== Biografi ==
Peter Schjeldahl, som var av norsk slektsbakgrunn, vokste opp på småsteder i Minnesota. Han studerte på kunstskolen Carleton College i Northfield i Minnesota og universitetet  The New School i New York City. 
Han begynte sitt yrkesliv som journalist i Minnesota, Iowa og New Jersey. I 1964 vistades var i Paris i ett år, innen han bosatte seg i New York der han arbeidet som kunstkritiker for ARTnews, The New York Times, The Village Voice (1980–98), og 7 Days (Cooper Union). I 1998 begynte han ved The New Yorker, der han snart ble tidskriftets kunstkritiker. 
Som poet arbeidet Peter Schjeldahl i postmodernistisk tradisjon. Han behandlet ofte hverdaglige erfaringer fra familielivet.  
Peter Schjeldahl bodde og arbeidet mot slutten av sitt liv i New York. Han var gift med den tidligere skuespillerinnen Donnie Brooke Alderson.


== Bibliografi i utvalg ==
White country, Corinth Books, New York 1968 (poesi)
An adventure of the thought police, Ferry Press, London 1971 (poesi)
Dreams, Angel Hair Books, New York 1973 (poesi)
Since 1964: New and Selected Poems, SUN, New York 1978 (poesi)
Columns & Catalogues, Figures Press, New York 1994
The Seven Days Art Columns 1988-1990,  Figures Press, New York 1990
Poetic Justice, 2008
Let's See: Writings on Art from The New Yorker, Thames & Hudson, New York, NY, 2008


== Referanser ==


== Ekterne lenker ==
Denne artikkelen er delvis basert på artikkelen Peter Schjeldahl på engelskspråklig Wikipedia
Om Peter Schjeldahl på The New Yorkers websted
Bilde av Peter Schjerdahl på engelskspråklige Wikipedia
Schjeldahl "speaks about his experiences as an art critic, his views on the postmodern art world, and the idea of beauty" at Boston University's School of Visual Arts in a 2007 lecture recording on BUniverse.
Remnick, David (21. oktober 2022). «Remembering Peter Schjeldahl, a Consummate Critic». The New Yorker. Besøkt 23. oktober 2022.
Matthias Blübaum

Matthias Blübaum (født 18. april 1997) er en tysk stormester i sjakk.
Han ble internasjonal mester i 2012, og fikk stormestertittelen i 2015.
Blübaum vant gull under EM i sjakk 2022, med samme poengsum som Gabriel Sargsian fra Armenia.


== Referanser ==


== Eksterne lenker ==
(en) Matthias Blübaum – FIDE 
(en) Matthias Blübaum – chessgames.com 
(en) Matthias Blübaum – Chess.com 
(en) Matthias Blübaum – 365Chess.com
Jorge Ballesteros

Jorge Ballesteros (født 27. mai 1983, død 10. januar 2023) var en spansk sportsskytter som tok gullmedaljen sammenlagt i Open-divisjonen i 2017 IPSC Handgun World Shoot. Fra 2019 skjøt han for Team BUL. I VM i 2005 tok han bronse i Open-divisjonen, og i 2002 tok han bronsemedaljen i juniorklassen. Han fikk også to gullmedaljer fra EM i dynamisk pistol i Open-divisjonen fra 2013 og 2016, og vant det spanske mesterskapet i dynamisk pistol tolv ganger.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Ben Stoeger

Ben Stoeger er en amerikansk sportsskytter og instruktør som begynte å konkurrere aktivt i 2005. Han tok førsteplass i 2017 IPSC Handgun World Shoot, kom på andreplass bak Bob Vogel i VM i 2011, og på tredjeplass i VM i 2014 bak Eric Grauffel og Simon Racaza. Han er også 3 ganger amerikansk mester i IPSC Production (2012, 2013 og 2015) og 8 ganger amerikansk mester i USPSA Production (2011, 2012, 2013, 2014, 2015, 2017, 2018 og 2019).
Stoeger produserer en egen podkast hvor han deler sine synspunkter og tips om dynamisk sportsskyting, intervjuer skytterprofiler, diskuterer teknikk og noe av det nyeste konkurranseutstyret for disse idrettene. Han har også skrevet flere bøker om hvordan man kan bli en bedre sportsskytter.


== Bibliografi ==
Bøker
Champion Shooting: Guaranteed Results in 15 Minutes A Day (2012) av Jay Hirshberg og Ben Stoeger
Champion Shooting: A Proven Process for Success at Any Level (2012) av Jay Hirshberg Og Ben Stoeger
Practical Pistol - Fundamental Techniques and Competition Skills (2013) av Ben Stoeger
Dry-Fire Training: For the Practical Pistol Shooter (2014) av Ben Stoeger
Skills and Drills: For the Practical Pistol Shooter (2014) av Ben Stoeger, Timmy Meyers, Ronnie Casper, Brandon Edwards
Practical Pistol Reloaded (2016) av Ben Stoeger
DryFire Reloaded (2017) av Ben Stoeger
Skills and Drills Reloaded (2018) av Ben Stoeger
Breakthrough Marksmanship (2019) av Ben StoegerFilmer
Training to Win with Ben Stoeger (2014)
Practical Pistol Foundations with Ben Stoeger (2015)


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Eric Grauffel

Éric Grauffel er en fransk sportsskytter og instruktør med til sammen 9 verdensmestertitler i IPSC Handgun World Shoots og én juniorverdensmestertittel. Han er kjent for å ha en enestående seiersrekke, og har vunnet over 191 IPSC-presidentmedaljer. I tillegg har han vunnet det europeiske mesterskapet i dynamisk sportsskyting med pistol 7 ganger. Han er sønn av den franske landslagstreneren Gerrard Grauffel.


== Biografi ==
Grauffel er født og oppvokst i Quimper på vestkysten av Frankrike, hvor han fremdeles bor når han ikke reiser rundt i verden og konkurrerer. Han begynte å skyte med luftpistol i en alder av 8 år, og begynte å skyte med pistol da han var 10 år før han ett år etterpå begynte å konkurrere. Allerede i en alder av 15 år vant han sitt første franske mesterskap.


== Sponsorater ==
Gjennom mye av sin karriere har Grauffel vært sponset av merkenavn som våpenprodusenten Tanfoglio, sikteprodusenten C-More og andre kjente produsenter som Armscor, CCI, Frontier, Dillon Precision og CR Speed. Grauffel lader mye av ammunisjonen sin selv.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Richard Berry

Richard Berry, Jr. (født 11. april 1935 i Extension, Louisiana, USA, død 23. januar 1997, Los Angeles, USA) var en amerikansk musikkartist og låtskriver. Hans mest berømte verk er rock’n’roll-standarden «Louie Louie», som finnes i en mengde coverversjoner. Den ble skrevet i 1956, men ble en større hit The Kingsmen i 1960. Berry platedebuterte i 1953. Genremessig begynte han med doo-wop, men ble tilskyndet en overgang til soul gjennom 1960 og -70-årene.Berry platedebuterte med en vokalgruppe, og opptrådte med diverse bandnavn: The Hollywood Blue Jays, The Flairs, The Crowns, The Dreamers og The Pharaohs. Ved siden av gjorde han soloinnspillinger. Blant Berrys mest berømte bidrag på plate, er bassvokalen på «Riot In Cell Block No. 9» av The Robins og som stemmen til Henry i duett med Etta James på «Roll With Me Henry (The Wallflower)».«Louie Louie» handler om en sjømann fra Jamaica som forteller bartenderen Louie om hvor mye han savner kjæresten. Teksten var imidlertid så vanskelig å tyde i versjonen av The Kingsmen at enkelte gjettet at innholdet var pornografisk og ble støtt av tolkningen sin. FBI satte i gang etterforskning og foretok to avhør av Berry, uten at det endte med tiltale. Sangen kom først ut på B-siden av «You Are My Sunshine». Berry hentet inspirasjon til det enkle riffet på «Louie Louie» fra danselåten «El Loco Cha-Cha» av Rene Touzet. Konseptet med bekjennelse til en bartender i teksten, er inspirert av «One for My Baby» av Harold Arlen og Johnny Mercer, mest kjent i en versjon av Frank Sinatra. Den lengtende sjømannen er inspirert av «Havana Moon», en låt av Chuck Berry.Frank Zappa kalte «Louie Louie» for et arketypisk amerikansk musikalsk ikon. The Kinks ga ut en coverversjon i 1964 på EP-en Kinksize Session, og tok den med på albumet Kinks-Size året etter. Motörhead ga låten ut på singel i 1978, og kom seg til 68.-plass på hitlistene i Storbritannia med den.


== Referanser ==


== Eksterne lenker ==
(en) Richard Berry på Internet Movie Database 
(en) Richard Berry hos Internet Broadway Database 
(en) Richard Berry på Discogs 
(en) Richard Berry på MusicBrainz 
(en) Richard Berry på Genius — sangtekster 
(en) Richard Berry på AllMusic
Dopamin (TV-serie)

Dopamin er en dansk serie på åtte episoder som ble lansert på Discovery+ i 2022. I hovedrollen er Josefine Frida, som spiller sykepleieren Ida Evensen. Serien foregår på hjertemedisinsk avdeling på et fiktivt sykehus i den danske byen Aalborg. Fra første dag på jobb utvikler Ida Evensen et nært forhold til kollegaen Maiken, og hun dras inn i et trekantdrama med Maiken og hennes kjæreste Jacob, som også jobber på samme sykehus som Ida og Maiken. På samme tid som Ida starter i jobben som sykepleier, oppstår det mistenkelige dødsfall på avdelingen.


== Referanser ==
Mexico Citys Grand Prix 2022

Mexico Citys Grand Prix 2022 (offisielt navn: Formula 1 Gran Premio de la Ciudad de México 2022) var et Formel 1-løp som ble arrangert 30. oktober 2022 på Autódromo Hermanos Rodríguez i Mexico by, Mexico. Det var det 20. løpet i Formel 1-sesongen 2022 og 22. gang Mexico Citys Grand Prix ble arrangert i Formel 1-sammenheng. Løpet ble vunnet av Max Verstappen i Red Bull Racing. Mercedes-fører Lewis Hamilton og Red Bull Racing-fører Sergio Pérez tok andre- og tredjeplassen.


== Dekk ==
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.


== Treninger ==


=== Trening 1 ===
Treningen startet kl. 13:00 (UTC−5) fredag 28. oktober.
Pietro Fittipaldi kjørte for Haas i stedet for Kevin Magnussen, Logan Sargeant kjørte for Williams i stedet for Alexander Albon,  Liam Lawson kjørte for AlphaTauri i stedet for Yūki Tsunoda og Nyck de Vries kjørte for Mercedes i stedet for George Russell.  Jack Doohan kjørte for Alpine i stedet for Esteban Ocon og fikk sin Formel 1 debut.


=== Trening 2 ===
Treningen startet kl. 16:00 (UTC−5) fredag 28. oktober.
Treningen varte i 1 1/2 time i stedet for den vanlige 1 timen, dette på grunn av Pirelli sin 2023 sesong dekk test. Førere med T i stedet for dekk satt raskeste runde på test dekkene. 


=== Trening 3 ===
Treningen startet kl. 12:00 (UTC−5) lørdag 29. oktober.


== Klassifisering ==


=== Kvalifisering ===
Noter:

Note 1:  - Kevin Magnussen fikk en fem plasser gridstraff for å ha overskredet sin kvote av kraftenhetselementer.Note 2:  - Mick Schumacher og Sebastian Vettel satt identisk rundetid. Schumacher ble klassifisert foran Vettel da han satte rundetiden tidligere.Note 3:  - Lance Stroll fikk en treplassers grid-straff for å ha forårsaket en kollisjon med Fernando Alonso i forrige løp.


=== Løpet ===
Noter:

Note 4:  - Inkluderer ett poeng for raskeste runde.Note 5:  - Daniel Ricciardo fikk en tidsstraff på ti sekunder for å ha forårsaket en kollisjon med Yūki Tsunoda. Hans endelige plassering ble ikke påvirket av straffen.Note 6:  - Fernando Alonso ble klassifisert ettersom han fullførte mer enn 90 % av løpsdistansen.


== Mesterskapsplassering etter løpet ==

 
Note: Bare de fem beste plasseringene er inkludert for begge settene.


== Noter ==


== Referanser ==
Spionasjesaken ved Universitetet i Tromsø

Spionasjesaken ved Universitetet i Tromsø gjelder Politiets sikkerhetstjenestes (PST) siktelse i oktober 2022 av en brasiliansk statsborger, mistenkt for spionasje mot Norge.
Brasilianeren ble først internert på politiets utlendingsinternat på Trandum, men ble senere varetektsfengslet.


== Sakens forløp ==
20. oktober 2022 ble PST varslet om den 40 år gamle gjesteforskeren José Assis Giammaria som jobbet ved Universitetet i Tromsø. 24. oktober ble Giammaria pågrepet av PST, og dagen etter fremstilt for Nord-Troms og Senja tingrett der PST mente at Giammaria var en «illegalist» som jobbet for russisk etterretningstjeneste og ba om utvisning fra Norge.28. oktober besluttet Oslo tingrett å varetektsfengsle Gimmaria i fire uker, underlagt brev- og besøksforbud i hele fengslingsperioden og fullstendig isolasjon i to uker. 25. november ble Gimmaria varetektsfengslet i fire nye uker. 
Russlands ambassade i Oslo fremholder at de ikke kjenner til Gimmaria og vil ikke kommentere siktelsen.
I november 2022 ble det kjent at brasilianske myndigheter etterforsker Gimmaria og vurderer å be ham utlevert.


== Siktelse ==
PST har foreløpig siktet ham for brudd på straffelovens § 121 om «etterretningsvirksomhet mot statshemmeligheter» og straffelovens paragraf 126b, som omhandler ulovlig etterretning som kan skade andre staters sikkerhetsinteresser og straffelovens paragraf 126b, som omhandler ulovlig etterretning som kan skade andre staters sikkerhetsinteresser.


== Tilknytning til russisk etterretning ==
PST mener Giammaria er en russisk statsborger som i realiteten heter Mikhail Valerjevitsj Mikusjin, født 19. august 1978 i Russland, og jobbet på oppdrag fra russisk etterretning. 
Ifølge gravenettstedet Bellingcat er Giammaria en oberst i den russiske etterretningstjenesten GRU.


== Rettsak ==
Saken forventes ferdig etterforsket i løpet av 2023, med forutsatt rettsak i 2024.


== Se også ==
Spionasjesaken i Stortinget 2018


== Referanser ==
Brodie McIntosh

Brodie McIntosh (født 16. juli 1974) er en sportsskytter fra Australia som tok bronse i Open-divisjonen i 2002 IPSC Handgun World Shoot og i VM i 2014. Han har også vunnet det australske mesterskapet i dynamisk sportsskyting med pistol 15 ganger.


== Referanser ==
Ron Avery

Ronald E. Avery (22. september 1956 – 23. februar 2019) var en amerikansk sportsskytter og instruktør som tok bronse i standard-divisjonen i 2002 IPSC Handgun World Shoot og bronse i senior-kategorien i VM i 2014. Han vant også det amerikanske IPSC-mesterskapet i Standard-divisjonen i 2013, og Limited-10-divisjonen i USPSA-mesterskapet i 2000.Ron sin instruksjon var bygget på en metode som han kalte "vitenskapen om reaktiv skyting", og fokuserte på å bygge en doktrine som både var konkurransedyktig, men også alltid taktisk forsvarlig. Han underviste for forskjellige akademier, inkludert hans eget Practical Shooting Academy, og grunnla i 2013 Tactical Performance Center. Både han og andre på skolen laget en rekke videoer på YouTube.Ron døde 23. februar 2019 i en alder av 62 av kreft, og ble minnet under USPSA-mesterskapet i St. George (Utah) den 24. september 2019.


== Referanser ==
Reed Smoot

Reed Owen Smoot (1862–1941) var en amerikansk politiker, forretningsmann og apostel i Jesu Kristi kirke av siste dagers hellige. Han var av norsk opphav på morssiden. Han representerte delstaten Utah i det amerikanske Senatet fra 1903 til 1933. Han tilhørte Det republikanske parti.


== Liv og virke ==
Han vokste opp i Provo i Utah som sønn av mormonerpionéren Abraham O. Smoot, som praktiserte flerkoneri, og dennes femte hustru Anne Kirstine Mauritzdatter, som kom fra Onsøy i Østfold. 19 år gammel ble hun omvendt til den mormonske tro, og i 1855 utvandret hun til Amerika sammen med en eldre bror for å unnslippe religiøs forfølgelse.Smoot slo seg opp som forretningsmann i Salt Lake City og fikk flere tillitsverv i kirken. I 1900 ble han medlem av De tolv apostlers råd, et av kirkens lederorganer.Straks etter at han ble valgt til senator i 1903, ble det stilt spørsmål ved om en som underkastet seg mormonerkirkens autoritet samtidig kunne være verdig som senator. Mange amerikanere var opprørt over flerkoneri, som noen mormonere, men ikke Reed Smoot, fortsatt praktiserte. Senatorene var også mistroiske til mormonernes grep om delstatspolitikken i Utah. Senatshøringene varte i fire år og endte med at Smoot ikke ble utvist.Reed Smoot var formann i Senatets finanskomité i ti år. Han huskes best for et lovforslag fremsatt sammen med Willis C. Hawley, kongressmann fra Oregon, om å øke tollen på en mengde importvarer. Tollen ansees av mange historikere for å ha forverret den store depresjonen. Smoot forsvarte president Herbert Hoovers krisepolitikk, og han tapte senatsvalget i 1932, samtidig som Hoover tapte mot Franklin D. Roosevelt i presidentvalget.


== Referanser ==
Jerry Barnhart

Jerry Barnhart er en amerikansk sportsskytter og instruktør med 3 individuelle sølvmedaljer fra IPSC Handgun World Shoot (1986, 1990 og 1996), og har vært lagmedlem i det amerikanske gullvinnerlaget 6 ganger. Han er også 10 ganger amerikansk mester med 5 amerikanske IPSC-mesterskap og 5 USPSA-mesterskap, og 3 ganger verdensmester i Steel Challenge (1998, 1991 og 1987).


== Referanser ==
Jarkko Laukia

Jarkko Laukia er en finsk sportsskytter som ble verdensmester i Open-divisjonen i 2019 IPSC Rifle World Shoot og verdensmester i Standard-divisjonen i 2018 IPSC Shotgun World Shoot. Han har til sammen 21 finske mesterskapstitler fra forskjellige IPSC-divisjoner, 7 finske mesterskapstitler fra Steel Challenge, og 7 finske mesterskapstitler fra SRA-skyting (det finske reservistmesterskapet).


== Referanser ==
Bob Dunkley

Robert Edward «Bob» Dunkley er en britisk sportsskytter som har vunnet det europeiske mesterskapet i dynamisk sportsskyting med pistol 3 ganger (1981, 1982 og 1984). Han har også vunnet IPSC British Handgun Championship 16 ganger. Utenfor skytingen har han drevet sin egen våpenbutikk siden 1984.


== Referanser ==
Christine Burkhalter

Christine Burkhalter (født 23. september 1977) er en sveitsisk sportsskytter som tok sølvmedalje i 2014 IPSC Handgun World Shoot i Production Lady-kategorien, og gull i EM i 2016 i Standard Lady-kategorien. Christine har også 4 sveitsiske mesterskapstitler i Lady Production (2011, 2013, 2014 og 2015) og en sveitsisk mesterskapstittel i Standard Lady (2016).


== Se også ==
Dominic Meier, sveitsisk sportsskytter


== Referanser ==
Josh Froelich

Josh Froelich er en amerikansk sportsskytter som tok gull i Open-divisjonen på 2018 IPSC Shotgun World Shoot. Mye av konkurranseskytingen hans har vært fokusert på multigun og pistolkaliber-karabin (PCC). Han er også en tidligere profesjonell MMA-utøver.


== Referanser ==


== Eksterne lenker ==
Intervju med Josh Froelich, verdensmester i hagle - The practical shooting channel (engelsk)
John Joseph Nevins

John Joseph Nevins (føst 19. januar 1932 i New Rochelle i delstaten New York i USA; død 26. august 2014 i Venice i Florida) var katolsk biskop av Venice.


== Liv og virke ==


=== Bakgrunn ===
John Nevins studerte filosofi og katolsk teologi etter skoleårene ved Catholic University of America i Washington, D.C., og sosialarbeid ved Tulane University i New Orleans. 


=== Prest ===
Prestevielsens sakrament mottok han den 6. juni 1959 i Washington, D.C. av Washingtons hjelpebiskop John Michael McNamara. Deretter var han i tyve år sjelesørger i forskjellige menigheter i erkebispedømmet Miami, og ble generalvikar.


=== Hjelpebiskop i Miami ===
Pave Johannes Paul II utnevnte ham den 25. januar 1979 til titulærbiskop av Rusticiana  og til hjelpebiskop i Miami. Han ble bispeviet av erkebiskopen av Miami, Edward Anthony McCarthy, den 24. mars samme år. Medkonsekrerende var René Henry Gracida, biskop av Pensacola-Tallahassee, og John Joseph Fitzpatrick, biskop av Brownsville.


=== Biskop av Venice ===
Den 17. juli 1984 ble Nevins utnevnt til første biskop av det nye bispedømme Venice. Han ble innsatt i embedet den 25. oktober 1984 av pro-nuntius til USA, erkebiskop Pio Laghi.
Den 19. januar 2007 innvilget pave Benedikt XVI hans aldersbetingede avskjedssøknad.


== Episkopalgenealogi ==
Hans episkopalgenealogi er:

Kardinal Scipione Rebiba (1504–1577)
Kardinal Giulio Antonio Santori (1532–1602) * bispeviet 1566
Kardinal Girolamo Bernerio (1540–1611) *1586
Erkebiskop Galeazzo Sanvitale (1566–1622) *1604
Kardinal Ludovico Ludovisi  (1595–1632) *1621
Kardinal Luigi Caetani (1595–1642) *1622
Kardinal Ulderico Carpegna (1595–1679) *1630
Kardinal Paluzzo Paluzzi Altieri degli Albertoni (1623–1698) *1666
Pave Benedikt XIII (1649–1730) *1675
Pave Benedikt XIV (1675–1758) *1724
Pave Klemens XIII (1693–1769) *1743
Kardinal Alessandro Mattei (1744–1820) *1767
Kardinal Pietro Francesco Galleffi (1770–1837) *1819
Kardinal Giacomo Filippo Fransoni (1775–1856) *1822
Kardinal Carlo Sacconi (1808–1889) *1851
Kardinal Edward Henry Howard of Norfolk (1829–1892) *1872
Kardinal Mariano Rampolla del Tindaro (1843–1913) *1882
Kardinal Rafael Merry del Val y Zulueta (1865–1930) *1900
Kardinal Tommaso Pio Boggiani (1863-1942) *1912
Erkebiskop John Timothy McNicholas, O.P.  (1877-1950) *1918
Erkebiskop Karl Joseph Alter (1885-1977) *1931
Erkebiskop Edward Anthony McCarthy (1918-2005) *1965
Biskop John Joseph Nevins (1932-2014) *1979


== Referanser ==